**C.8 ผลและกระบวนการบริหารจัดการด้านภาวะผู้นำ ธรรมาภิบาล และการตอบสนอง
ผู้มีส่วนได้ส่วนเสีย**

|  |  |  |
| --- | --- | --- |
| **C.8.5** | **:** | **มีกระบวนการประเมินภาวะผู้นำ ธรรมาภิบาล และผลการปฏิบัติงานของผู้บริหารคณะ/สถาบัน รวมทั้งผู้บริหารสูงสุด และสภามหาวิทยาลัย/สถาบัน** **และใช้ผลการประเมินเพื่อการพัฒนาปรับปรุง** |
| **ปีที่ใช้ในการประเมิน** | **:** | ปีงบประมาณ 2563 |
| **ผู้รับผิดชอบ Criteria** | **:** | นวลนิตย์ ปิ่นนิกร / โยษิตา กาญจนคงคา / มยุรี แก้วประภา |
| **หน่วยงาน** | **:** | สำนักงานสภามหาวิทยาลัย / กองการเจ้าหน้าที่  |

**ผลการดำเนินงาน :**

การประเมินผลการปฏิบัติหน้าที่ของอธิการบดี และหัวหน้าส่วนงานเป็นไปตาม[มาตรา 51 แห่งพระราชบัญญัติมหาวิทยาลัยแม่โจ้ พ.ศ. 2560](http://www.erp.mju.ac.th/openFile.aspx?id=Mzg5NDkz&method=inline) ให้สภามหาวิทยาลัยจัดให้มีการประเมินผลการปฏิบัติหน้าที่ของอธิการบดี คณบดี ผู้อำนวยการสถาบัน ผู้อำนวยการสำนัก และผู้อำนวยการส่วนงานที่เรียกชื่ออย่างอื่นที่มีฐานะเทียบเท่าสถาบันหรือสำนัก ตามหลักเกณฑ์ วิธีการ และระยะเวลาที่กำหนดในข้อบังคับของมหาวิทยาลัย ดังนี้

1. **การประเมินผลการปฏิบัติหน้าที่ของอธิการบดี** ดำเนินการตาม[ข้อบังคับมหาวิทยาลัยแม่โจ้ ว่าด้วยหลักเกณฑ์ วิธีการติดตามและประเมินผลการปฏิบัติหน้าที่ของอธิการบดี พ.ศ. 2561 ประกาศ ณ วันที่ 6 กรกฎาคม พ.ศ. 2561](http://www.erp.mju.ac.th/openFile.aspx?id=Mzg5NDk0&method=inline) กำหนดการติดตามและประเมินผลปีละหนึ่งครั้ง ตามปีงบประมาณ โดยเริ่มดำเนินการในปีงบประมาณที่ 2, 3 และ 4 นับแต่ได้รับพระบรมราชโองการ
โปรดเกล้าฯ แต่งตั้ง ทั้งนี้ ได้มีพระบรมราชโองการโปรดเกล้าฯ แต่งตั้งนายวีระพล ทองมา
ให้ดำรงตำแหน่งอธิการบดีมหาวิทยาลัยแม่โจ้ ตั้งแต่วันที่ 27 กุมภาพันธ์ 2563 ตาม[ประกาศสำนักนายกรัฐมนตรี เรื่อง แต่งตั้งอธิการบดีมหาวิทยาลัยแม่โจ้ ประกาศ ณ วันที่ 2 มีนาคม พ.ศ. 2563](http://www.erp.mju.ac.th/openFile.aspx?id=Mzg4MTMz&method=inline)
การประเมินผลการปฏิบัติหน้าที่ของอธิการบดีครั้งแรก จึงเริ่มดำเนินการในปีงบประมาณที่ 2
นับแต่ได้รับพระบรมราชโองการโปรดเกล้าฯ แต่งตั้ง คือ ในปีงบประมาณ พ.ศ. 2564

การติดตามและประเมินผลการปฏิบัติหน้าที่ของอธิการบดี ในการประชุมสภามหาวิทยาลัยแม่โจ้ ครั้งที่ 4/2563 เมื่อวันที่ 10 พฤษภาคม 2563 ได้แต่งตั้งคณะกรรมการ
ตามข้อ 11 แห่งข้อบังคับมหาวิทยาลัยแม่โจ้ ว่าด้วยหลักเกณฑ์ วิธีการติดตามและประเมินผลการปฏิบัติหน้าที่ของอธิการบดี พ.ศ. 2561 ประกอบด้วย

1. กรรมการสภามหาวิทยาลัยผู้ทรงคุณวุฒิคนหนึ่ง เป็นประธานกรรมการ
2. กรรมการสภามหาวิทยาลัยผู้ทรงคุณวุฒิ จำนวนสองคน เป็นกรรมการ
3. ผู้ทรงคุณวุฒิจากภายนอกมหาวิทยาลัยที่มีส่วนเกี่ยวข้องกับการดำเนินงาน
ของมหาวิทยาลัย จำนวนสองคน เป็นกรรมการ

ให้สภามหาวิทยาลัยแต่งตั้งบุคลากรของสำนักงานสภามหาวิทยาลัยจำนวนหนึ่งคน
เป็นเลขานุการ และอาจมีผู้ช่วยเลขานุการได้อีกไม่เกินสองคน ตาม[ประกาศสภามหาวิทยาลัยแม่โจ้
เรื่อง แต่งตั้งคณะกรรมการติดตามและประเมินผลการปฏิบัติหน้าที่ของอธิการบดี ลงวันที่
29 พฤษภาคม พ.ศ. 2563](https://erp.mju.ac.th/openFile.aspx?id=NDAwMjEy&method=inline) โดยให้คณะกรรมการ มีอำนาจหน้าที่ให้เป็นไปตาม ข้อ 14 แห่งข้อบังคับมหาวิทยาลัยแม่โจ้ ว่าด้วยหลักเกณฑ์ วิธีการติดตามและประเมินผลการปฏิบัติหน้าที่ของอธิการบดี พ.ศ. 2561

การติดตามและประเมินผลการปฏิบัติหน้าที่ของอธิการบดี ดำเนินการตามข้อ 15
แห่งข้อบังคับมหาวิทยาลัยแม่โจ้ ว่าด้วยหลักเกณฑ์ วิธีการติดตามและประเมินผลการปฏิบัติหน้าที่
ของอธิการบดี พ.ศ. 2561 โดยในข้อ 15 (1) กำหนดให้อธิการบดีนำเสนอแผนบริหารมหาวิทยาลัย
ในรอบสี่ปีงบประมาณที่ครอบคลุมระยะเวลาการดำรงตำแหน่ง ซึ่งสอดคล้องกับแผนพัฒนามหาวิทยาลัย พร้อมกำหนดค่าเป้าหมาย ตัวชี้วัดที่ครอบคลุมระยะดังกล่าว รวมทั้งค่าเป้าหมาย ตัวชี้วัด ในแต่ละปีงบประมาณเสนอต่อคณะกรรมการติดตาม และประเมินผลการปฏิบัติหน้าที่ของอธิการบดีพิจารณาภายในหกสิบวัน นับตั้งแต่วันที่มีพระบรมราชโองการโปรดเกล้าฯ แต่งตั้งอธิการบดี (ภายในวันที่ 26 เมษายน 2563) เนื่องจากระยะเวลาการดำเนินการตามข้อ 15 (1) แห่งข้อบังคับฯ ในการนำเสนอแผนของอธิการบดีต่อคณะกรรมการติดตาม และประเมินผลการปฏิบัติหน้าที่ของอธิการบดี
ได้ล่วงเลยเกินระยะเวลาที่ข้อบังคับกำหนด อันเนื่องมาจากช่วงการดำเนินการอยู่ในช่วงมาตรการ
การระบาดของโรคติดเชื้อไวรัสโคโรนา (COVID - 19) เป็นเหตุให้นายกสภามหาวิทยาลัยเลื่อนการประชุมสภามหาวิทยาลัย จากกำหนดไว้ในเดือนเมษายนเลื่อนเป็นเดือนพฤษภาคม 2563 ทำให้การเสนอแต่งตั้งคณะกรรมการติดตาม และประเมินผลการปฏิบัติหน้าที่ของอธิการบดีล่าช้า ส่งผลต่อการเสนอแผนบริหารมหาวิทยาลัยของอธิการบดี ไม่สามารถดำเนินการเสนอแผนต่อคณะกรรมการคณะกรรมการติดตาม และประเมินผลการปฏิบัติหน้าที่ของอธิการบดี พิจารณาภายในหกสิบวัน นับตั้งแต่วันที่มีพระบรมราชโองการโปรดเกล้าฯ แต่งตั้งอธิการบดีได้ กองเลขานุการสภามหาวิทยาลัย สำนักงานสภามหาวิทยาลัย จึงเสนอสภามหาวิทยาลัยเพื่อพิจารณายกเว้นการดำเนินการตามเงื่อนไขเวลาของข้อ 15 (1) แห่งข้อบังคับฯ  [ที่ประชุมสภามหาวิทยาลัยแม่โจ้ ในการประชุมครั้งที่ 6/2563
เมื่อวันที่ 26 กรกฎาคม 2563](https://erp.mju.ac.th/openFile.aspx?id=NDQ4NTQw&method=inline) มีมติเห็นชอบการยกเว้นการดำเนินการตามเงื่อนไขเวลาของข้อ 15 (1) แห่งข้อบังคับมหาวิทยาลัยแม่โจ้ ว่าด้วยหลักเกณฑ์ วิธีการติดตามและประเมินผลการปฏิบัติหน้าที่
ของอธิการบดี พ.ศ. 2561

ในการประชุมคณะกรรมการติดตาม และประเมินผลการปฏิบัติหน้าที่ของอธิการบดี ครั้งที่ 1 เมื่อวันที่ 14 กรกฎาคม 2563 อธิการบดีได้นำเสนอแผนบริหารมหาวิทยาลัยในรอบ
สี่ปีงบประมาณที่ครอบคลุมระยะเวลาในการดำรงตำแหน่งต่อคณะกรรมการติดตาม และประเมินผลการปฏิบัติหน้าที่ของอธิการบดี โดยคณะกรรมการติดตาม และประเมินผลการปฏิบัติหน้าที่ของอธิการบดีมีข้อเสนอแนะเกี่ยวกับการเสนอแผนบริหารมหาวิทยาลัยที่ครอบคลุมระยะเวลาการดำรงตำแหน่งของอธิการบดี ควรจะต้องผ่านการพิจารณาจากสภามหาวิทยาลัยก่อนนำเสนอคณะกรรมการติดตาม และประเมินผลการปฏิบัติหน้าที่ของอธิการบดี เพื่อให้คณะกรรมการติดตาม และประเมินผลการปฏิบัติหน้าที่ของอธิการบดี นำไปกำหนดหลักเกณฑ์และวิธีการประเมินต่อไป

ในการประชุมสภามหาวิทยาลัยแม่โจ้ ครั้งที่ 6/2563 เมื่อวันที่ 26 กรกฎาคม 2563
[ที่ประชุมสภามหาวิทยาลัยแม่โจ้ มีมติ](https://erp.mju.ac.th/openFile.aspx?id=NDQ1MTc2&method=inline)เห็นชอบให้อธิการบดีนำเสนอแผนบริหารมหาวิทยาลัย
ที่ครอบคลุมระยะเวลาการดำรงตำแหน่งต่อสภามหาวิทยาลัย เพื่อพิจารณาให้ความเห็น
และให้ข้อเสนอแนะ ตามข้อเสนอของคณะกรรมการติดตาม และประเมินผลการปฏิบัติหน้าที่
ของอธิการบดี และอธิการบดีได้นำเสนอแผนบริหารมหาวิทยาลัยแม่โจ้ ระยะ 4 ปี (ปีงบประมาณ พ.ศ. 2563 - 2566) สภามหาวิทยาลัยได้ให้ความเห็นชอบแผนบริหารมหาวิทยาลัยแม่โจ้ ระยะ 4 ปี (ปีงบประมาณ พ.ศ. 2563 - 2566) ในวาระการดำรงตำแหน่งอธิการบดีของรองศาสตราจารย์
ดร.วีระพล ทองมา และให้นำเสนอคณะกรรมการติดตาม และประเมินผลการปฏิบัติหน้าที่ของอธิการบดี และเห็นชอบในหลักการหลังจากที่คณะกรรมการติดตาม และประเมินผลการปฏิบัติหน้าที่ของอธิการบดี ได้เห็นชอบแผนการบริหารมหาวิทยาลัย ระยะ 4 ปี (ปีงบประมาณ พ.ศ. 2563 - 2566) และให้อธิการบดีลงนามคำรับรองกับนายกสภามหาวิทยาลัยและแจ้งให้สภาฯ ทราบต่อไป

อธิการบดีขอทบทวนค่าเป้าหมายใหม่ โดยดำเนินการปรับแผนการบริหารมหาวิทยาลัย ระยะ 4 ปี (ปีงบประมาณ พ.ศ. 2563 – 2566) และได้นำเสนอแผนบริหารมหาวิทยาลัย ระยะ 4 ปี (พ.ศ. 2563 - 2566) (ที่อธิการบดีขอทบทวนค่าเป้าหมายใหม่) ต่อคณะกรรมการติดตาม และประเมินผลการปฏิบัติหน้าที่ของอธิการบดี ในการประชุมครั้งที่ 4 เมื่อวันที่ 3 พฤศจิกายน 2563 คณะกรรมการได้พิจารณาเห็นชอบแผนบริหารมหาวิทยาลัย ระยะ 4 ปี (พ.ศ. 2563 - 2566)
(ที่อธิการบดีขอทบทวนค่าเป้าหมายใหม่) และกำหนดหลักเกณฑ์การติดตาม และประเมินผลการปฏิบัติหน้าที่ของอธิการบดี ประจำปีงบประมาณ พ.ศ. 2564 โดยได้นำเสนอแผนบริหารมหาวิทยาลัย
ระยะ 4 ปี (พ.ศ. 2563 - 2566) (ที่อธิการบดีขอทบทวนค่าเป้าหมายใหม่) และ “ร่าง” หลักเกณฑ์
การติดตาม และประเมินผลการปฏิบัติหน้าที่ของอธิการบดี ประจำปีงบประมาณ พ.ศ. 2564
ต่อที่ประชุมสภามหาวิทยาลัยแม่โจ้ ครั้งที่ 9/2563 เมื่อวันที่ 29 พฤศจิกายน 2563 ซึ่ง[ที่ประชุม
สภามหาวิทยาลัยแม่โจ้ มีมติ](https://erp.mju.ac.th/openFile.aspx?id=NDQ1MTc3&method=inline) ดังนี้

1. เห็นชอบ[แผนบริหารมหาวิทยาลัย ระยะ 4 ปี (พ.ศ. 2563 - 2566) (ที่อธิการบดี
ขอทบทวนค่าเป้าหมายใหม่)](https://erp.mju.ac.th/openFile.aspx?id=NDQ4NjM1&method=inline) และให้จัดทำเป็นประกาศสภามหาวิทยาลัย เพื่อนำไปใช้ในการติดตาม
และประเมินผลการปฏิบัติหน้าที่ของอธิการบดีต่อไป
2. เห็นชอบหลักเกณฑ์การติดตาม และประเมินผลการปฏิบัติหน้าที่ของอธิการบดี ประจำปีงบประมาณ พ.ศ. 2564
3. ให้อธิการบดีลงนามในคำรับรองการปฏิบัติหน้าที่ในตำแหน่งอธิการบดีภายในสามสิบวัน ตั้งแต่สภามหาวิทยาลัยเห็นชอบแผน ตัวชี้วัด ค่าเป้าหมาย

ในการนี้ กองเลขานุการสภามหาวิทยาลัย สำนักงานสภามหาวิทยาลัยได้จัดทำ[ประกาศสภามหาวิทยาลัยแม่โจ้ เรื่อง หลักเกณฑ์การติดตาม และประเมินผลการปฏิบัติหน้าที่ของอธิการบดี ประจำปีงบประมาณ พ.ศ. 2564 ลงวันที่ 25 ธันวาคม พ.ศ. 2563](https://council.mju.ac.th/goverment/20111119104835_2011_council/Doc_25631228105603_162249.pdf) และได้แจ้งเวียนประกาศดังกล่าว
แก่อธิการบดี ผู้บริหาร หน่วยงาน และบุคลากรให้ทราบโดยทั่วกันแล้ว

โดยคณะกรรมการติดตาม และประเมินผลการปฏิบัติหน้าที่ของอธิการบดีกำหนด
ให้อธิการบดีรายงานผลการดำเนินงานตามแผนปฏิบัติการ ประจำปีงบประมาณ พ.ศ. 2564 จำนวน
2 ครั้ง

* ครั้งที่ 1 ในรอบ 6 เดือน (เป็นการติดตามการปฏิบัติหน้าที่ของอธิการบดี)
โดยกำหนดให้รายงานผลการดำเนินงาน รอบ 6 เดือน ต่อคณะกรรมการ ภายในวันที่ 20 พฤษภาคม 2564
* ครั้งที่ 2 หลังจากสิ้นสุดปีงบประมาณ พ.ศ. 2564

ทั้งนี้ ดร.อำนวย ยศสุข นายกสภามหาวิทยาลัยแม่โจ้ และรองศาสตราจารย์ ดร.วีระพล ทองมา อธิการบดี ได้ลงนามในคำรับรองการปฏิบัติหน้าที่ในตำแหน่งอธิการบดีภายในสามสิบวัน
ตั้งแต่สภามหาวิทยาลัยเห็นชอบแผน ตัวชี้วัด ค่าเป้าหมาย ณ วันที่ 25 ธันวาคม 2563 และได้นำแจ้ง
ที่ประชุมสภามหาวิทยาลัยแม่โจ้ ครั้งที่ 2/2564 เมื่อวันที่ 21 กุมภาพันธ์ 2564 รับทราบ [คำรับรอง
การปฏิบัติหน้าที่ในตำแหน่งอธิการบดี ประจำปีงบประมาณ พ.ศ. 2564](https://erp.mju.ac.th/openFile.aspx?id=NDQ4NjM2&method=inline)

1. **การประเมินผลการปฏิบัติหน้าที่ของคณบดี/ผู้อำนวยการสถาบัน/ผู้อำนวยการสำนัก และผู้อำนวยการส่วนงานที่เรียกชื่ออย่างอื่นที่มีฐานะเทียบเท่าสถาบันหรือสำนัก** ได้มีการจัดทำ[ข้อบังคับมหาวิทยาลัยแม่โจ้ ว่าด้วยหลักเกณฑ์ วิธีการติดตามและประเมินผลการปฏิบัติหน้าที่ของหัวหน้าส่วนงาน พ.ศ. 2561 ประกาศ ณ วันที่ 26 พฤศจิกายน พ.ศ. 2561](http://www.erp.mju.ac.th/openFile.aspx?id=Mzg5NDkx&method=inline) กำหนดให้สภามหาวิทยาลัยจัดให้มีการติดตามและประเมินผลการปฏิบัติหน้าที่ของหัวหน้าส่วนงาน
ตามหลักเกณฑ์ วิธีการ และระยะเวลาที่กำหนดในข้อบังคับฯ ในการติดตามและประเมินผลให้ดำเนินการปีละหนึ่งครั้งตามปีงบประมาณให้เป็นไป ดังนี้
2. การปฏิบัติหน้าที่ ในปีที่ 1 นับแต่ได้รับการแต่งตั้ง
3. การปฏิบัติหน้าที่ ในปีที่ 2 นับแต่ได้รับการแต่งตั้ง
4. การปฏิบัติหน้าที่ ในปีที่ 3 นับแต่ได้รับการแต่งตั้ง
5. การปฏิบัติหน้าที่ ในปีที่ 4 นับแต่ได้รับการแต่งตั้ง

ในกรณีตาม 1 หรือ 4 ที่หัวหน้าส่วนงานปฏิบัติหน้าที่ในรอบปีงบประมาณนั้นมามากกว่าหนึ่งร้อยยี่สิบวัน แต่ไม่เกินสองร้อยสี่สิบวัน ให้การติดตามและประเมินผลการปฏิบัติหน้าที่ในรอบนั้น เป็นไปเพื่อการให้ข้อเสนอแนะต่อการปฏิบัติหน้าที่ให้มีประสิทธิภาพ สอดคล้องกับทิศทาง นโยบาย และแผนพัฒนาของส่วนงานและมหาวิทยาลัย

สภามหาวิทยาลัยได้แต่งตั้งคณะกรรมการติดตามและประเมินผลการดำเนินงานของหัวหน้าส่วนงานเรียบร้อยแล้ว [ตามคำสั่งสภามหาวิทยาลัยแม่โจ้ ที่ 14/2563 เรื่อง แต่งตั้งคณะกรรมการติดตามและประเมินผลการดำเนินงานของหัวหน้าส่วนงาน ลงวันที่ 29 มิถุนายน พ.ศ. 2563](https://erp.mju.ac.th/openFile.aspx?id=NDAwMjQ3&method=inline) เพื่อประเมินหัวหน้าส่วนงานทั้งหมด โดยมีองค์ประกอบตามข้อ 10 แห่งข้อบังคับ ทั้งนี้ อาจจะแต่งตั้งคณะกรรมการชุดเดียวกันเพื่อทำหน้าที่ประเมินหัวหน้าส่วนงานตามลักษณะของกลุ่มวิชาหรือกลุ่มส่วนงานนั้น ๆ และได้เห็นชอบกำหนดหลักเกณฑ์ ขั้นตอน การติดตามและประเมินผลการปฏิบัติหน้าที่ของหัวหน้าส่วนงาน รวมทั้งกำหนดระดับของผลการประเมิน และแจ้งหัวหน้าส่วนงานทราบ
ก่อนสิ้นปีงบประมาณถัดไปไม่น้อยกว่าหกสิบวัน ทั้งนี้คณะกรรมการต้องดำเนินการตามที่สภามหาวิทยาลัยกำหนด ซึ่งหลักเกณฑ์ ขั้นตอนการติดตามและประเมินผลการปฏิบัติหน้าที่ของหัวหน้าส่วนงานอย่างน้อยต้องครอบคลุมถึงระดับความสำเร็จของการบรรลุตามคำรับรองการปฏิบัติหน้าที่
ในตำแหน่งหัวหน้าส่วนงาน ภาวะความเป็นผู้นำ สมรรถนะที่จำเป็นต่อการปฏิบัติหน้าที่ของหัวหน้า
ส่วนงาน

ในส่วนของหลักเกณฑ์การประเมินนั้น ได้แบ่งเป็น 2 องค์ประกอบ คือ **องค์ประกอบที่ 1) ระดับความสำเร็จของผลการดำเนินงาน** ค่าน้ำหนักร้อยละ 60 ประกอบด้วยส่วนที่ 1 ผลการดำเนินงานตามแผนพัฒนาส่วนงานที่สอดคล้องตามนโยบายและยุทธศาสตร์ของมหาวิทยาลัย ส่วนที่ 2 ผลการดำเนินงานตามแผนปฏิบัติงานประจำปี (ตัวชี้วัด ค่าเป้าหมาย) ที่ลงนามไว้กับอธิการบดี สำหรับค่าคะแนนในองค์ประกอบที่ 1 คณะกรรมการพิจารณาโดยวิธีการตรวจสอบเอกสารหลักฐานตามที่หัวหน้าส่วนงานและหน่วยงานที่เกี่ยวข้องรายงานข้อมูล และ**องค์ประกอบที่ 2) คุณลักษณะส่วนบุคคลที่จำเป็นต่อการปฏิบัติหน้าที่ของหัวหน้าส่วนงาน** ได้แก่ ทักษะแห่งศตวรรษที่ 21 (4 C’s of 21st Century Skills) การบริหารจัดการตามหลักธรรมาภิบาล และการนำผลการประเมินในรอบปีที่
ผ่านมาไปปรับปรุงการทำงานและพัฒนาส่วนงาน ค่าน้ำหนักร้อยละ 40 โดยวิธีการสอบถามความคิดเห็นกับผู้มีส่วนที่เกี่ยวข้องกับการบริหารงานของหัวหน้าส่วนงาน โดยใช้แบบสอบถามเป็นเครื่องมือประเมินระดับความพึงพอใจในประเด็นต่างๆ

ซึ่งผลการประเมินการดำเนินงานของหัวหน้าส่วนงาน ประจำปี 2563 คณะกรรมการติดตามและประเมินผลการดำเนินงานของหัวหน้าส่วนงานได้นำเสนอต่อที่ประชุมสภามหาวิทยาลัย
แม่โจ้ ในการประชุมสภามหาวิทยาลัยแม่โจ้ ครั้งที่ 2/2564 เมื่อวันที่ 21 กุมภาพันธ์ 2564 [ตามบันทึกข้อความที่ อว 69.1.1.2/040 ลงวันที่ 2 มีนาคม 2564 เรื่อง แจ้งมติที่ประชุมสภามหาวิทยาลัยแม่โจ้](https://erp.mju.ac.th/openFile.aspx?id=NDAwMjcx&method=inline) โดยสภามหาวิทยาลัยได้เห็นชอบผลการประเมิน และมีข้อเสนอแนะเพื่อให้มหาวิทยาลัยนำไปพิจารณาดำเนินการ ดังนี้

1. อธิการบดีและหัวหน้าส่วนงานควรใช้ประโยชน์จากผลการติดตามและประเมินผลการดำเนินงานของหัวหน้าส่วนงาน เพื่อนำไปใช้ในการพัฒนามหาวิทยาลัยและส่วนงานได้
2. ความร่วมมือของบุคลากรในส่วนงาน มีผลต่อการประเมินหัวหน้าส่วนงาน และการพัฒนาส่วนงาน จะทำอย่างไรให้บุคลากรในส่วนงานมีส่วนร่วมในการประเมินมากที่สุด
3. การประเมินหัวหน้าส่วนงานควรประเมินตามระยะเวลาในการดำรงตำแหน่งของแต่ละราย
4. คำรับรองการปฏิบัติหน้าที่ของหัวหน้าส่วนงานในแต่ละปีงบประมาณเป็นข้อมูลในการติดตามงานของอธิการบดี เมื่อพบปัญหาในการบริหารงานของหัวหน้าส่วนงาน ควรมีการส่งสัญญาณแจ้งเตือน
5. เกณฑ์ในการประเมินควรมีความเหมาะสมกับบริบทของแต่ละส่วนงาน
6. เมื่อคณะกรรมการประเมินฯ ดำเนินการประเมินแล้วพบปัญหาของแต่ละส่วนงาน อาจจะช่วยชี้แนะแนวทางในการแก้ไขปัญหาให้กับส่วนงาน หรือเสนอแนะให้มหาวิทยาลัยจัดทีมงานเข้าไปช่วยในการพัฒนาส่วนงาน
7. ควรมีการจัดอันดับหลังจากที่หัวหน้าส่วนงานได้ดำเนินการพัฒนาตามผลการประเมิน

เพื่อให้ผู้บริหารนำผลการประเมิน ประจำปีงบประมาณ 2563 มาพัฒนาปรับปรุง
การดำเนินงานของหัวหน้าส่วนงานในปีต่อไป คณะกรรมการติดตามและประเมินผลการดำเนินงาน
ของหัวหน้าส่วนงาน จึงได้จัดโครงการเพื่อพัฒนาศักยภาพนักบริหารมหาวิทยาลัย หัวข้อ “การบริหาร
และพัฒนาส่วนงานในภาวะวิกฤต เพื่อตอบโจทย์การพลิกโฉมสู่มหาวิทยาลัยพัฒนาเทคโนโลยี
และส่งเสริมการสร้างนวัตกรรม” ในวันที่ 7 – 8 เมษายน 2564 โดยจัดให้ผู้ทรงคุณวุฒิร่วมปาฐกถา
และบรรยายพิเศษ ให้แก่ผู้บริหารภายในมหาวิทยาลัย เพื่อที่จะสามารถนำความรู้มาประยุกต์
ให้เหมาะสมกับองค์กร รวมถึงได้แลกเปลี่ยนประสบการณ์ด้านการบริหารในมิติต่าง ๆ ที่เกี่ยวกับปัญหาหรือแนวทางการจัดการแก้ไขและป้องกันปัญหาเชิงรุก เพื่อให้การบริหารส่วนงานเป็นไปด้วย
ความราบรื่น และเพื่อให้การติดตามและประเมินผลการดำเนินงานของหัวหน้าส่วนงานในปีงบประมาณถัดไป มีประสิทธิภาพและประสิทธิผลมากยิ่งขึ้น คณะกรรมการติดตามและประเมินผลการดำเนินงาน
ของหัวหน้าส่วนงาน ประจำปีงบประมาณ ๒๕๖๓ ร่วมกับหัวหน้าส่วนงาน ได้ร่วมกันถอดบทเรียนจากการประเมินฯ โดยมีข้อเสนอแนะแนวทางการพัฒนาหลักเกณฑ์การติดตามและประเมินผลการดำเนินงานของหัวหน้าส่วนงานในปีถัดไป ดังนี้

๑) การเชื่อมโยงแผนการบริหารงานของมหาวิทยาลัยระยะ ๔ ปี ไปสู่แผนปฏิบัติงานของส่วนงาน ซึ่งเป็นส่วนหนึ่งของการประเมินฯ นั้น ควรมีการถ่ายทอดและกำหนดตัวชี้วัดที่ชัดเจน ภายใต้การพิจารณาบริบท และศักยภาพของแต่ละส่วนงานด้วย

๒) อาจพิจารณาทบทวนสัดส่วนของการประเมิน โดยให้ความสำคัญกับผลสำเร็จของการดำเนินงานเป็นหลัก ซึ่งมีความเป็นรูปธรรมที่สามารถวัดได้ชัดเจน

๓) ในส่วนการประเมินคุณลักษณะส่วนบุคคล (ทักษะ 4 C’s และธรรมาภิบาล)
ควรกำหนดรายละเอียดหัวข้อการประเมินให้มีความสัมพันธ์กับผลสำเร็จของการดำเนินงาน

๔) อาจพิจารณากำหนดกลุ่มเป้าหมายของการตอบแบบสอบถาม ให้มีความเหมาะสมมากขึ้น เนื่องจากแต่ละส่วนงานมีโครงสร้างพื้นฐาน บริบท รวมถึงบุคลากรที่แตกต่างกัน รวมถึงอาจต้องมีกระบวนการสร้างความเข้าใจให้แก่ผู้ตอบแบบสอบถามก่อนดำเนินการประเมินด้วย

๕) ต้องสร้างความเชื่อมั่นในการรักษาความลับของข้อมูลประเมินให้แก่กลุ่มผู้ตอบแบบสอบถาม

๖) เนื่องจากตามพระราชบัญญัติมหาวิทยาลัยแม่โจ้ พ.ศ. 2560 ได้กำหนดให้มีการประเมินส่วนงานเพื่อการพัฒนาคุณภาพและมาตรฐานการศึกษา ฉะนั้น กองแผนงานและกองพัฒนาคุณภาพจึงควรมีส่วนร่วมในการประเมินด้วย

โดยคณะกรรมการติดตามและประเมินผลการดำเนินงานของหัวหน้าส่วนงาน
ได้[รายงานผลโครงการพัฒนาศักยภาพนักบริหารมหาวิทยาลัย](https://erp.mju.ac.th/openFile.aspx?id=NDYxMzYw&method=inline) ต่อที่ประชุมสภามหาวิทยาลัยแม่โจ้
ครั้งที่ 4/2564 เมื่อวันที่ 30 พฤษภาคม 2564

1. **การประเมินผลการปฏิบัติหน้าที่ของสภาสถาบัน** ปัจจุบันสภามหาวิทยาลัย
ปฏิบัติหน้าที่ตามบทเฉพาะกาล ตามมาตรา 77 แห่งพระราชบัญญัติมหาวิทยาลัยแม่โจ้ พ.ศ. 2560
บัญญัติให้นายกสภามหาวิทยาลัย อุปนายกสภามหาวิทยาลัย และกรรมการสภามหาวิทยาลัย
ตามพระราชบัญญัติมหาวิทยาลัยแม่โจ้ พ.ศ. 2539 ซึ่งดำรงตำแหน่งอยู่ในวันก่อนวันที่พระราชบัญญัตินี้ใช้บังคับ เป็นนายกสภามหาวิทยาลัย อุปนายกสภามหาวิทยาลัย และกรรมการสภามหาวิทยาลัย
ตามพระราชบัญญัตินี้ และปฏิบัติหน้าที่ต่อไปจนกว่าจะมีสภามหาวิทยาลัยตามพระราชบัญญัตินี้
ซึ่งต้องไม่เกินหนึ่งปีนับแต่วันที่พระราชบัญญัตินี้ใช้บังคับ และการประเมินผลการปฏิบัติหน้าที่ของ
สภาสถาบัน จะต้องเป็นไปตามที่สภามหาวิทยาลัยกำหนด

กองเลขานุการสภามหาวิทยาลัย สำนักงานสภามหาวิทยาลัย ได้ดำเนินการเสนอ
นายกสภามหาวิทยาลัย พิจารณาการจัดประเมินผลการปฏิบัติหน้าที่ของสภามหาวิทยาลัย เนื่องจากปัจจุบันสภามหาวิทยาลัยปฏิบัติหน้าที่ตามบทเฉพาะกาล ตามมาตรา 77 แห่งพระราชบัญญัติมหาวิทยาลัยแม่โจ้ พ.ศ. 2560 และอยู่ระหว่างการเสนอโปรดเกล้าฯ แต่งตั้งนายกสภามหาวิทยาลัย
และกรรมการสภามหาวิทยาลัยผู้ทรงคุณวุฒิ ตามองค์ประกอบแห่งพระราชบัญญัติมหาวิทยาลัยแม่โจ้
พ.ศ. 2560 นายกสภามหาวิทยาลัยพิจารณาแล้วเห็นว่า ในปีงบประมาณ 2564 หากมีการดำเนินการประเมินผลการปฏิบัติหน้าที่ของสภามหาวิทยาลัยตามบทเฉพาะกาล ตามมาตรา 77 และ
หากมีพระบรมราชโองการโปรดเกล้าฯ แต่งตั้งนายกสภามหาวิทยาลัยและกรรมการสภามหาวิทยาลัยผู้ทรงคุณวุฒิ จะส่งผลต่อการดำเนินการประเมินผลการปฏิบัติหน้าที่ของสภามหาวิทยาลัย
ตามบทเฉพาะกาล ตามมาตรา 77 ไม่เสร็จสมบูรณ์ จึงยังไม่สมควรจัดการประเมินผลการปฏิบัติหน้าที่ของสภามหาวิทยาลัยที่ปฏิบัติหน้าที่ตามบทเฉพาะกาล ตามมาตรา 77 ในปีงบประมาณ 2564
ทั้งนี้ มอบหมายให้กองเลขานุการสภามหาวิทยาลัย สำนักงานสภามหาวิทยาลัย พิจารณาดำเนินการจัดให้มีกระบวนการประเมินภาวะผู้นำ ธรรมาภิบาล และผลการปฏิบัติงานของสภามหาวิทยาลัย
โดยอาจแต่งตั้งคณะกรรมการหรือคณะทำงาน เพื่อจัดทำร่างวิธีการหรือกระบวนการประเมิน เพื่อใช้ในการประเมินผลการปฏิบัติหน้าที่ของสภามหาวิทยาลัย ตามองค์ประกอบแห่งพระราชบัญญัติมหาวิทยาลัยแม่โจ้ พ.ศ. 2560 ชุดใหม่ต่อไป

ทั้งนี้ กองเลขานุการสภามหาวิทยาลัยได้ดำเนินการจัดทำ “ร่าง” หลักเกณฑ์และวิธีการประเมินผลการปฏิบัติหน้าที่ของสภามหาวิทยาลัย เสนอต่อสภามหาวิทยาลัย ในการประชุมสภามหาวิทยาลัยแม่โจ้ ครั้งที่ 6/2564 วันที่ 7 สิงหาคม 2564 เพื่อให้ความเห็นชอบและใช้เป็นแนวทางการดำเนินงานในการประเมินผลการปฏิบัติหน้าของสภามหาวิทยาลัยต่อไป

ในการนี้ สภามหาวิทยาลัยได้ดำเนินการตามความในมาตรา 21 แห่งพระราชบัญญัติการอุดมศึกษา พ.ศ. 2562 ในส่วนของการปฏิบัติหน้าที่ตามหลักธรรมาภิบาล โดยสภามหาวิทยาลัย
แม่โจ้ ในการประชุมครั้งที่ 5/2563 เมื่อวันที่ 14 มิถุนายน พ.ศ. 2563 ได้เห็นชอบออก[ข้อบังคับมหาวิทยาลัยแม่โจ้ ว่าด้วยธรรมาภิบาล พ.ศ. 2563 ประกาศ ณ วันที่ 20 กรกฎาคม พ.ศ. 2563](https://erp.mju.ac.th/openFile.aspx?id=NDAyOTYz&method=inline) และ[ข้อบังคับมหาวิทยาลัยแม่โจ้ ว่าด้วยธรรมาภิบาล (ฉบับที่ 2) พ.ศ. 2564 ประกาศ ณ วันที่ 29 มกราคม พ.ศ. 2564](https://erp.mju.ac.th/openFile.aspx?id=NDUwNTY2&method=inline) โดยกำหนดให้มีการแต่งตั้งคณะกรรมการธรรมาภิบาลและจริยธรรม [ตามระเบียบมหาวิทยาลัยแม่โจ้ ว่าด้วยคณะกรรมการธรรมาภิบาลและจริยธรรม พ.ศ. 2564 ประกาศ ณ วันที่ 6 มกราคม พ.ศ. 2564](https://erp.mju.ac.th/openFile.aspx?id=NDUwNTkw&method=inline) โดยให้คณะกรรมการ มีอำนาจหน้าที่ให้เป็นไปตาม ข้อ 9 ตามระเบียบมหาวิทยาลัยแม่โจ้ ว่าด้วยคณะกรรมการธรรมาภิบาลและจริยธรรม พ.ศ. 2564 ทั้งนี้ ได้แจ้งเวียนข้อบังคับมหาวิทยาลัยแม่โจ้ และระเบียบมหาวิทยาลัยแม่โจ้ดังกล่าวแก่ผู้บริหาร หน่วยงาน และบุคลากรให้ทราบโดยทั่วกันแล้ว

**ผลการประเมินตนเอง ระดับ 3** : Inadequate but Minor Improvement Will Make It Adequate